Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
En fotoj: ĉilianoj voĉdonis por nova futuro
#000004
La 16-a de majo 2021, Santiago-de-Ĉilio. Foto farita de la aŭtoro kaj uzata kun permeso.
#000005
La 15-an kaj la 16-an de majo 2021 ĉilianoj voĉdonis por siaj reprezentantoj, kiuj reverkos la konstitucion de Ĉilio, kaj helpos al la lando ŝanĝi la antaŭan politikan sistemon, kiu estis formita dum la diktaturo de la pasintaj jardekoj. Civitanoj voĉdonis por la guberniestroj, urbestroj kaj membroj de urbaj konsilioj, kiuj laboras kune kun la urbestroj. Same, unuafoje dum la historio, indiĝenaj ĉilianoj elektis reprezentanton de sia kulturo, por helpi la reverkadon de la konstitucio.
#000006
Tiu voĉdonado estis revolucia: danke al demokratia procedo, Ĉilio sukcesis superi politikan krizon. En la jaro 2019 lavango de protestoj skuis la tutan landon, provokante la kolapson de la politika sistemo. Komence, ĉilianoj protestis kontraŭ la altigo de la transportaj tarifoj, sed la malkontento estis pli profunda: en la socio akumuliĝis multaj problemoj diversnivele. Plioftiĝis akuzoj pri la perforto fare de la polico [es].
#000007
Post kvar semajnoj de malstabileco [es], la aŭtoritatoj de Ĉilio konvinkiĝis pri la neceso organizi referendumon por la reverkado de la konstitucio. La ideo estis ŝanĝi la regulojn, por malfermi vojon cele al la formado de nova politika sistemo. Laŭ la rezultoj de la referendumo, kiu okazis la 20-an de oktobro 2020, la plejparto de la civitanoj subtenis la kreadon de la nova konstitucio, kiu estos verkita de simplaj civitanoj. La nuntempa konstitucio de 1980 estis verkita dum la ĉilia diktaturo, sub la regado de Augusto Pinochet, periodo de vastaj politika perforto kaj malaperoj [en]. En simplaj vortoj, la nova konstitucio estas simbolo de nova komenco pri kiel regi.
#000008
La manifestaciantoj, kiuj freŝdate havis la ŝancon voĉdoni, havas esperojn pri pli bona edukado, sanzorgo, pensioj, kaj pli da genra egaleco, naturmedia daŭripoveco, kaj indiĝena politika partopreno, laŭ esploro de la Universitato de Ĉilio.
#000009
Do, meze de majo 2021, ĉilianoj faris plian paŝon en la demokratia procedo, elektante tiujn kiuj transformos la konstitucion de Ĉilio. La violentaj bildoj de 2019 ŝajnas esti delonge pasintaj, dum aperis nova bildo de ĉilianoj direktiĝantaj al la voĉdonejoj por decidi sian estonton, kiel montras aro de fotoj faritaj de la aŭtoro ĉe voĉdonejoj en Santiago-de-Ĉilio, dimanĉe, la 16-an de majo.
#000010
Pro KOVIM-19, sanitara protokolo estis realigita. Persono mezuris la korpotemperaturon de la voĉdonantoj kaj donis manpurigilon antaŭ permesi al ili eniri la voĉdonejon. Ĉiuj homoj surhavis maskojn.
#000011
Dimanĉe, la 16-an de majo, kelkaj mallongaj vicoj estis formitaj, por provi teni la socian distanciĝon.
#000012
En tiu ĉi voĉdonejo, voĉdonantoj unue atendis antaŭ sia indikita voĉdonnumero. La balotoficistoj kontrolis unue ĉu estas sufiĉa socia distanciĝo ene de la voĉdonejo antaŭ alvoki la voĉdonantojn. La seĝoj estis improvizita solvo.
#000013
En la voĉdonejoj, la atmosfero estis ege trankvila, kun kelkaj atendovicoj formiĝantaj fojfoje. La homoj estis plejparte silentaj, atendante pacience por voĉdoni kaj reveni hejmen. La partoprenado atingis 43 elcentojn, kio estas malpli ol oni atendis. La rezultoj estis ankaŭ plena surprizo. Ĉiuj amaskomunikilaj antaŭdiroj kaj enketoj malsukcesis. Laŭ ili, oni kredus ke la kandidatoj dekstraj kaj centro-maldekstraj estos gajnantaj. Tio ne okazis.
#000014
Junulara partopreno estis granda demando. Ĝis nun ne konatas oficialaj datumoj, sed la analizistoj montras ke la partoprenindicoj estas malaltaj.
#000015
Ĉiu voĉdonejo estis sub militista kontrolo. Tio estas normala agadmaniero en Ĉilio. Ne okazis perturboj.
#000016
Ĝis nun, oni ne scias ĉu la tuta lando iras maldekstren – la prezidentaj balotadoj de novembro 2021 donos pli da indikoj. Sume, estos pli da sendependuloj, junuloj, virinoj, indiĝenoj kaj progresistoj kiuj ĉefrespondecos pri la konstitucio.
#000018
Ekde la komenco de la pandemio, bicikloj estas la preferataj transportiloj en Santiago-de-Ĉilio.
#000019
Plej novaj artikoloj pri Ĉilio
#000020
Germinda Casupá, ĉikita indiĝeno fronte al fajro kaj masklismo
#000021
Juna kuiristo en Bakuo transformis sian apartamenton en restoracion
#000024
Meksika kolektivo kiu piratas librojn por kundividi kulturon alfrontas blokadojn
#000026
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000029
Speciala danko al niaj multaj subtenantoj
#000031